**מבחן מסכם בתלמוד – שלוש הסוגיות הראשונות בפרק אלו מציאות – דפים כא.-כג.**

ענה על ארבע מבין שש השאלות שלפניך – אך חובה שעל כל סוגיה תענה לפחות תשובה אחת. השאלות דורשות רמה גבוהה של הסבר – כתוב תשובות מלאות וענה על כל חלקי השאלה. בהצלחה.

**השבת אבדה במקורות שקדמו לגמרא + סוגיית קב בארבע אמות**

1. א. הסבר את ההבדל בין שתי פרשיות השבת אבדה במקרא – התחל במילים המנחות, קבע מהי הנטייה הטבעית שכנגדה התורה מצווה, ועל פי זה הסבר את מצוות השבת אבדה בכל אחת מן הפרשיות

ב. הבא שינוי אחד חשוב שמופיע במדרשי ההלכה לעומת מה שנאמר במקרא וכן שינוי אחד חשוב שנאמר במשנה לעומת מה שנאמר במקרא או במדרשי ההלכה.

1. א. הסבר את מהלך הגמרא מתחילת הסוגיה ועד שאלת רב ירמיה (שאלת הפתיחה – תשובת ר' יצחק – השאלה על תשובת ר' יצחק – האוקימתא של רב עוקבא).

ב. שאלות רבי ירמיה:

1. בחר אחת משאלות רבי ירמיה והסבר את שני צדי ההתלבטות בה.

2. הבא את פסיקת הרמב"ם בשאלות רבי ירמיה.

3. אמרנו כי השאלות של רבי ירמיה אינן מציאותיות והן די קנטרניות. אם כן, מדוע רבי ירמיה שואל אותן? מה המסר שהוא רוצה להביע באמצעותן?

**סוגיית יאוש שלא מדעת**

1. מחלוקת אביי ורבא:
2. הסבר את דעות אביי ורבא – מהו יאוש שלא מדעת ומה הסברה של כל אחד מהם.
3. באיזה מקרה רבא יודה לאביי? – הסבר מדוע.
4. באיזה מקרה אביי יודה לרבא? – הסבר מדוע.
5. אם כן, באיזה מקרה הם חולקים? הסבר את דעת אביי ואת דעת רבא.
6. בחר **שתיים** מבין התא-שמעות בסוגיית יאוש שלא מדעת, אחת שמקורה במשנה הפותחת את הפרק (ארבע התא-שמעות הראשונות) ואחת ממקור אחר. **בכל אחת** מהתא שמעות עליך לכתוב את **כל** מהלך הגמרא:
7. לציין מה מקור התא-שמע ולהסביר אותה (מבלי לשייך למי היא מתאימה לאביי או לרבא).
8. לכתוב למי היא עוזרת או למי היא קשה, וכמובן להסביר מדוע.
9. לכתוב כיצד השני מסביר את התא-שמע לפי שיטתו.
10. אם יש הרחבה לתא-שמע – קושיה על התירוץ או סיפור, יש להוסיף גם אותו.

**סוגיית סימן העשוי להידרס**

1. א. בחר **אחת** מבין שתי צורות הצגת המחלוקת בין רבא לרבה, וכתוב את **כל** מהלך הגמרא.
2. אם בחרת באפשרות הראשונה – עליך לכתוב מה המחלוקת בין רבה לרבא בפירוש המשנה ומה המחלוקת העקרונית ביניהם.
3. אם בחרת באפשרות השנייה – עליך לכתוב מה המחלוקת בין רבה לרבא, מה קשה לרבא מהמשנה וכיצד הוא מסביר אותה.

ב. בחר **אחת** מבין שתי התא-שמעות שיש בסוגיה וכתוב את **כל** מהלך הגמרא בתא-שמע.

1. אם בחרת בתא שמע הראשונה – עליך להסביר במילים (ולא בצורת טבלה) כיצד רבה יסביר את התא שמע וכיצד רבא יסביר את התא-שמע

2. אם בחרת בתא שמע השנייה – עליך להסביר מדוע היא קשה לרבה, כיצד הוא מתרץ אותה, וכן להוסיף את שתי השאלות ושתי התשובות שמופיע על גבי תירוצו של רבה.

1. "לימא כתנאי"
2. הסבר את הביטוי הזה
3. בחר **אחת** מבין שתי צורות הצגת המחלוקת וכתוב את **כל** מהלך הגמרא:
4. מהו ניסיון העמדת המחלוקת מהמשנה? כתוב במה מסכימים רבי יהודה ותנא קמא ובמה הם חולקים
5. כיצד רב זביד דוחה את ניסיון העמדת המחלוקת?
6. מהי החלופה שרב זביד מציע?
7. כיצד רבה יסביר את המחלוקת במשנה לפי שיטתו?